Rikunarita-ORG/Wikinium huggingface dataset:
# Δύναμη Ταχείας Αντίδρασης του ΝΑΤΟ

| Δύναμη Ταχείας Αντίδρασης του ΝΑΤΟ *NATO Response Force* |
| --- |
| Έμβλημα |
| Ενεργό | 2003–σήμερα |
| Πίστη |  Βορειοατλαντική Συμμαχία |

Η **Δύναμη Ταχείας Αντίδρασης του ΝΑΤΟ** (αγγλικά: *NATO Response Force*, **NRF**) είναι μια μεγάλη δύναμη ετοιμότητας που περιλαμβάνει χερσαίες, εναέριες, θάλασσιες και ειδικές μονάδες δυνάμεων που μπορούν να αναπτυχθούν γρήγορα σε επιχειρήσεις όπου χρειάζεται.

## Καθήκοντα

Η NRF είναι πιστοποιημένη από το ΝΑΤΟ για να εκτελεί μεγάλο έυρος καθηκόντων, συμπεριλαμβανομένης της παροχής δυνατότητας άμεσης ανταπόκρισης, για τη διεξαγωγή συλλογικής άμυνας των μελών της Συμμαχίας σε περίπτωση γεγονότος μιας επιχείρησης του Article V.

* επιχειρήσεις διαχείρισης κρίσεων
* εκτέλεση αρχικής ανάπτυξης δύναμης ως προπομπός για την ανάπτυξη μιας πολύ μεγαλύτερης δύναμης
* επιχειρήσεις υποστήριξης της ειρήνης
* ανακούφιση από καταστροφές
* προστασία των ζωτικής σημασίας υποδομών

## Παραπομπές

## Εξωτερικοί σύνδεσμοι

* Επίσημη ιστοσελίδα
# Αεροναυπηγική

Το διαστημικό λεωφορείο Ατλαντίς μεταφερόμενο από αεροπλάνο
Η **αεροναυπηγική μηχανική** είναι κλάδος της μηχανολογίας με αντικείμενο την ανάπτυξη, τον σχεδιασμό, την κατασκευή, τη δοκιμή και τη λειτουργία των ιπτάμενων οχημάτων. Το 1960 ο όρος διευρύνθηκε για να περιλαμβάνει και οχήματα που κινούνται στο διάστημα.

Η αεροδυναμική αποτελεί έναν από τους ακρογωνιαίους λίθους της Αεροναυπηγικής καθώς μελετά την κίνηση του αέρα και τους τρόπους που αυτός αλληλεπιδρά με τα αντικείμενα που βρίσκονται σε κίνηση, όπως τα αεροσκάφη.

Οι βασικές αρχές στις οποίες βασίζεται η Αεροναυπηγική είναι θεμελιώδεις για τη λειτουργία όλων των αεροσκαφών. Προωθητικά συστήματα με μεγάλη θερμοδυναμική και προωθητική απόδοση, δομές ελάχιστου βάρους και μέγιστης ανθεκτικότητας, εξωτερικά σχήματα ευσταθή κατά την πτήση και με μέγιστη αεροδυναμική αποδοτικότητα, συστήματα ελέγχου και κατευθύνσεως μεγάλης ακρίβειας και κατάλληλος σχεδιαστικός συμβιβασμός όλων των παραπάνω δίνει τη δυνατότητα στα αεροσκάφη να επιτυγχάνουν τις προβλεπόμενες επιδόσεις.

## Πρώιμη Αεροναυπηγική

Οι πρώτες αναφορές αεροναυπηγικής στην ιστορία εμφανίζονται σε αρχαία αιγυπτιακά γραπτά, όπου περιγράφεται ο τρόπος πτήσης των πτηνών. Αεροναυπηγικές αναφορές εμφανίζονται επίσης στην αρχαία Κίνα όπου οι απλοί άνθρωποι πετούσαν χαρταετούς πριν από χιλιάδες χρόνια. Στον Μεσαίωνα οι Άραβες επιστήμονες κατανόησαν τον ακριβή μηχανισμό κίνησης των πτηνών στον αέρα. Πριν ακόμα υπάρξει επιστημονική έρευνα στον τομέα της αεροναυπηγικής, ο άνθρωπος προσπαθούσε να σκεφτεί τρόπους για να πετάξει. Σύμφωνα με την ελληνική μυθολογία, ο Δαίδαλος και ο γιος του ο Ίκαρος κατασκεύασαν δύο ζευγάρια φτερά από πούπουλα και κερί και τα χρησιμοποίησαν για να δραπετεύσουν από το Λαβύρινθο στην Κρήτη όπου τους κρατούσε φυλακισμένους ο βασιλιάς Μίνωας. Όταν ο άνθρωπος ξεκίνησε να μελετά μεθοδικά τον τρόπο πτήσης, ξεκίνησε να καταλαβαίνει τις βασικές αρχές του αέρα και της αεροδυναμικής.

## Παραπομπές

## Εξωτερικοί σύνδεσμοι

* Σύλλογος Ελλήνων Αεροναυπηγών
# Ρονκάντε

| Ρονκάντε |
| --- |
|  |
| Ρονκάντε
45°37′29″N 12°22′36″E |
|  |
| Χώρα | Ιταλία |
| Διοικητική υπαγωγή | Επαρχία του Τρεβίζο |
| Προστάτης | Γενέσιο της Θεοτόκου |
| Έκταση | 61,78 km² |
| Υψόμετρο | 15 μέτρα |
| Πληθυσμός | 14.613 (1  Ιανουαρίου 2023) |
| Ταχ. κωδ. | 31056 |
| Τηλ. κωδ. | 0422 |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Ρονκάντε** (ιταλικά: *Roncade*, βενετικά: *Roncàe*) είναι ιταλικός δήμος στην Επαρχία του Τρεβίζο, στην περιφέρεια του Βένετου.

## Παραπομπές
# Πόδι (μονάδα μήκους)

Συγκριτική αποτύπωση πήχη, ποδιού και οργιάς στο Δημαρχείο του Ρέγκενσμπουρκ.
Πίνακας μετρήσεως στο Βασιλικό Αστεροσκοπείο Γκρίνουιτς.
Ένα **πόδι** (foot), (διεθνές σύμβολο: ft ή ′ ) είναι μονάδα μέτρησης μήκους, βάθους και βυθίσματος πλοίων, που δεν ανήκει στο διεθνές σύστημα μονάδων SI αλλά χρησιμοποιείται σε διάφορα συστήματα, όπως το Αγγλικό και αυτό των ΗΠΑ.

Το μέγεθός του μπορεί να διαφέρει από σύστημα σε σύστημα, αλλά σε όλα αντιστοιχεί περίπου στο ένα τέταρτο με ένα τρίτο του μέτρου. Το πιο συχνά χρησιμοποιούμενο σήμερα είναι το διεθνές πόδι, το οποίο αντιστοιχεί σε 0,3048 μέτρα και συνηθέστερα **0,305** μέτρα.

Ένα πόδι υποδιαιρείται σε **12** δακτύλους ή ίντσες.

Πολλαπλάσιες μονάδες του ποδιού είναι η γιάρδα ή υάρδα (*yard*), που ισούται με **3** πόδια ή **36** δακτύλους και η οργιά\* (fathom) που αντιστοιχεί με **6** πόδια ή **72** δακτύλους.

* Σε οργιές μετρούνται κυρίως τα βάθη κατά το αγγλικό σύστημα.

## Δείτε επίσης

* Κυβικό πόδι
* Πους (μονάδα μήκους)
* Βαθυμετρία
# Γουχάν

| Γουχάν |
| --- |
|  |
| Γουχάν
30°35′42″N 114°17′51″E |
|  |
| Χώρα | Λαϊκή Δημοκρατία της Κίνας |
| Διοικητική υπαγωγή | Χουπέι |
| Διοίκηση |
|  • Δήμαρχος | Τσενγκ Γιόνγκουεν (από 2021) |
|  • Μέλος του/της | Δίκτυο Δημιουργικών Πόλεων Παγκόσμια Ομοσπονδία Τουριστικών Πόλεων Wetland City Network |
| Έκταση | 8.569,15 km² |
| Υψόμετρο | 37 μέτρα |
| Πληθυσμός | 12.326.518 (2020) |
| Ταχ. κωδ. | 430000 |
| Τηλ. κωδ. | 027 |
| Ζώνη ώρας | UTC+8 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Γουχάν** (αναφέρεται και ως **Ουχάν**) (απλοποιημένα Κινέζικα: 武汉, παραδοσιακά κινέζικα: 武汉, χάνγιου πινγίν: *Wǔhàn*, [ù.xân]) είναι η πρωτεύουσα της επαρχίας Χουμπέι και είναι η πιο πυκνοκατοικημένη πόλη στην Κεντρική Κίνα. Βρίσκεται στα ανατολικά της κοιλάδας Τσιανγκχάν, στις όχθες των ποταμών Γιανγκτσέ και Χαν. Η Ουχάν είναι γνωστή ως *λεωφόρος που οδηγεί τις εννέα επαρχίες* και είναι σημαντικός συγκοινωνιακός κόμβος, με δεκάδες δρόμους ταχείας κυκλοφορίας και σιδηροδρόμων. Αναγνωρίζεται ως το πολιτικό, οικονομικό, πολιτιστικό, εκπαιδευτικό και συγκοινωνιακό κέντρο της κεντρικής Κίνας. Επίσης είναι η πόλη στην οποία άρχισε ο ιός COVID-19

Η πόλη έχει πληθυσμό 9.785.392 ατόμων (σύμφωνα με την απογραφή του 2010), με 6.177.000 από τους κατοίκους να μένουν στην αστική περιοχή.

## Ιστορία

Η περιοχή ιδρύθηκε πριν πάνω από 3.000 χρόνια. Κατά τη διάρκεια της Δυναστείας Χαν, έγινε αρκετά πολυσύχναστο λιμάνι. Το 1911, οπαδοί του Σουν Γιατ-Σεν ξεκίνησαν την εξέγερση της Ουχάν που οδήγησε στην κατάρρευση της δυναστείας Τσιν και την εγκαθίδρυση της Δημοκρατίας της Κίνας. Η Ουχάν ήταν η έδρα του Εθνικιστικού Κόμματος (Κουομιντάνγκ), η οποία μεταφέρθηκε εκεί από την Καντώνα το 1926. Στην Ουχάν κυριαρχούσε η αριστερή πτέρυγα του Κόμματος, με επικεφαλής τον Ουάνγκ Τσινγκουέι, σε αντίθεση με τον Τσιανγκ Κάι Σεκ, ο οποίος όμως κατάφερε να γίνει ο βασικός ηγέτης της Κουομιντάνγκ.

Τον Νοέμβριο του 2019, η Ουχάν έγινε παγκοσμίως γνωστή ως το σημείο από το οποίο ξεκίνησε η επιδημία κορονοϊού 2019-2022, μια ασθένεια που μοιάζει με το σοβαρό οξύ αναπνευστικό σύνδρομο. Ο ιός που ευθύνεται για αυτή την πανδημία είναι γνωστός και ως κορονοϊός της Ουχάν, επειδή η ασθένεια προήλθε από μια αγορά θαλασσινών και κρεατικών της πόλης.

## Παραπομπές
# Κέιτ Ζιλού

| Κέιτ Ζιλού |
| --- |
|  |
| Γενικές πληροφορίες |
| Όνομα στη μητρική γλώσσα | Kate Gillou (Γαλλικά)  |
| Γέννηση | 19  Φεβρουαρίου 1887 8ο δημοτικό διαμέρισμα του Παρισιού |
| Θάνατος | 16  Φεβρουαρίου 1964 Παρίσι |
| Χώρα πολιτογράφησης | Γαλλία |
| Εκπαίδευση και γλώσσες |
| Ομιλούμενες γλώσσες | Γαλλικά |
| Πληροφορίες ασχολίας |
| Ιδιότητα | αθλήτρια της αντισφαίρισης |
| Οικογένεια |
| Γονείς | Albert Gillou |
| Αδέλφια | Antoinette Gillou |
|  Σχετικά πολυμέσα |
|

Η **Κατρίν Μαρί Μπλάνς "Κέιτ" Ζιλού** (*γαλλικά: Catherine Marie Blanche "Katie" Gillou*) (19 Φεβρουαρίου 1887 - 16 Φεβρουαρίου 1964) ήταν γαλλίδα αθλήτρια της αντισφαίρισης στην πρώτη δεκαετία του 20ού αιώνα.

Η Ζιλού κέρδισε το Γαλλικό πρωτάθλημα γυναικών, το απλό, το 1904, 1905, 1906 και 1908, έχοντας χάσει στον τελικό του 1903 στην Αντίν Μασόν.

Οι νίκες του Gillou το 1906 και το 1908 επιτεύχθηκαν ενώ ήταν παντρεμένη και αναφέρεται με το του συζύγου της "Φένγουικ" (Fenwick). Αγωνίστηκε επίσης στους Θερινούς Ολυμπιακούς Αγώνες του 1900 και στο μικτό όπου αποκλείστηκε στον πρώτο γύρο.

## Παραπομπές
# Αλθαία Γκίμπσον

| Αλθαία Γκίμπσον |
| --- |
|  |
| Γενικές πληροφορίες |
| Γέννηση | 25  Αυγούστου 1927 Σίλβερ |
| Θάνατος | 28  Σεπτεμβρίου 2003 East Orange |
| Αιτία θανάτου | αναπνευστική ανεπάρκεια |
| Συνθήκες θανάτου | φυσικά αίτια |
| Τόπος ταφής | Rosedale Cemetery |
| Εθνικότητα | Αφροαμερικανοί |
| Χώρα πολιτογράφησης | Ηνωμένες Πολιτείες Αμερικής |
| Ύψος | 1,8 m  |
| Εκπαίδευση και γλώσσες |
| Ομιλούμενες γλώσσες | Μέση αγγλική γλώσσα |
| Σπουδές | Florida A&M University Williston School |
| Πληροφορίες ασχολίας |
| Ιδιότητα | αθλήτρια της αντισφαίρισης προπονήτρια αντισφαίρισης αυτοβιογράφος παίκτρια του γκολφ ηθοποιός professional golfer |
| Περίοδος ακμής | - 1958 |
| Αξιώματα και βραβεύσεις |
| Βραβεύσεις | Εθνική Αίθουσα Δόξας Γυναικών (2001) Αίθουσα Δόξας Γυναικών της Φλόριντα (1999) Candace Award (1988) Αίθουσα Δόξας του Νιου Τζέρσεϊ (2009) Theodore Roosevelt Award (1991) Διεθνής Αίθουσα Φήμης της Αντισφαίρισης (1971) Women's Collegiate Tennis Hall of Fame (1995) Αθλητής της Χρονιάς του Ασοσιέιτεντ Πρες (1957) Αθλητής της Χρονιάς του Ασοσιέιτεντ Πρες (1958) Αργυρό Ολυμπιακό Τάγμα (2004) |
|  Σχετικά πολυμέσα |
|

Η **Αλθαία Νηλ Γκίμπσον** (αγγλ. *Althea Neale Gibson*‎‎, 25 Αυγούστου 1927 – 28 Σεπτεμβρίου 2003) ήταν Αμερικανίδα πρωταθλήτρια της αντισφαιρίσεως (τενίστρια) και επαγγελματίας παίκτρια του γκολφ. Το 1956 έγινε η πρώτη στην ιστορία Αφροαμερικανίδα (και γενικότερα ο πρώτος μαύρος αθλητής ανεξαρτήτως φύλου) που κέρδισε ποτέ ένα τουρνουά Grand Slam (ήταν το Τουρνουά του Ρολάν Γκαρός) Το επόμενο έτος κέρδισε το Γουίμπλεντον και το U.S. Nationals (τον πρόδρομο του Αμερικανικού Όπεν), δύο τίτλους που ξανακέρδισε και το 1958. Είχε ήδη ανεβεί στο νο. 1 της παγκόσμιας κατατάξεως στο τένις γυναικών από το 1957, ενώ σε αμφότερα τα έτη ψηφίσθηκε Καλύτερη αθλήτρια της χρονιάς από το Associated Press. Συνολικώς κέρδισε 11 τίτλους σε Grand Slam: Πέντε στο απλό, 5 στο διπλό και έναν στο μεικτό διπλό. «Είναι μία από τις μεγαλύτερες τενίστριες που έζησαν ποτέ», είχε πει ο πρώην προπονητής των αδελφών Ουίλιαμς Μπομπ Ράυλαντ (*Robert Hayes Ryland*, 1920-2020) και συμπλήρωσε: «Η Μαρτίνα [Ναβρατίλοβα] δεν θα μπορούσε ούτε να την αγγίξει. Νομίζω ότι θα νικούσε και τις αδελφές Ουίλιαμς.» Στις αρχές της δεκαετίας του 1960 έγινε επίσης η πρώτη μαύρη παίκτρια στην ιστορία που έλαβε μέρος σε LPGA Tour στο γκολφ. Μετέπειτα ασχολήθηκε με το τένις και ως προπονήτρια, ενώ έγραψε και αυτοβιογραφία.

Σε μια εποχή που ο ρατσισμός και η προκατάληψη είχαν ευρύτατη διάδοση στον αθλητισμό και την αμερικανική κοινωνία, η Γκίμπσον συγκρινόταν συχνά με τον μεγάλο μαύρο μπεϊζμπολίστα Τζάκι Ρόμπινσον. «Για τον οποιονδήποτε, αποτελούσε έμπνευσε, εξαιτίας αυτών που μπόρεσε να επιτύχει σε μια εποχή που ήταν τρομερά δύσκολο ακόμα και το να παίξεις απλώς τένις αν ήσουν μαύρος», είχε δηλώσει ο πρώτος μαύρος δήμαρχος της Νέας Υόρκης Ντέιβιντ Ντίνκινς.

## Παραπομπές
# Αντικαγκελάριος της Γερμανίας

Ο **αναπληρωτής του Ομοσπονδιακού Καγκελαρίου** (γνωστός επίσης και με τους όρους **αντικαγκελάριος**, γερμανικά: Stellvertreter des Bundeskanzlers‎‎) είναι τίτλος μέλους του γερμανικού υπουργικού συμβουλίου. Ο καγκελάριος είναι επικεφαλής της κυβέρνησης και σύμφωνα με το Σύνταγμα δίνει τον τίτλο σε έναν από τους ομοσπονδιακούς υπουργούς. Αυτός ο υπουργός έχει την δυνατότητα να χρησιμοποιήσει τις συνταγματικές εξουσίες του καγκελαρίου όταν τον αντικαθιστά επίσημα. Αυτό δεν έχει συμβεί ποτέ μέχρι τώρα, ωστόσο, σύμφωνα με τους εσωτερικούς κανονισμούς της κυβέρνησης, ο αναπληρωτής καγκελάριος παίρνει την θέση του καγκελαρίου όταν ο καγκελάριος είναι απών σε συνεδριάσεις του υπουργικού συμβουλίου. Σημερινός αντικαγκελάριος είναι, από τις 8 Δεκεμβρίου 2021, ο Ρόμπερτ Χάμπεκ.

## Παραπομπές
# Ρίχαρντ Στράους

| Ρίχαρντ Στράους |
| --- |
|  |
| Γενικές πληροφορίες |
| Όνομα στη μητρική γλώσσα | Richard Strauss (Γερμανικά)  |
| Προφορά |  |
| Γέννηση | 11  Ιουνίου 1864 Μόναχο |
| Θάνατος | 8  Σεπτεμβρίου 1949 Γκάρμις-Παρτενκίρχεν |
| Τόπος ταφής | Friedhof Garmisch |
| Χώρα πολιτογράφησης | Γερμανία |
| Θρησκεία | Χριστιανικός Αθεϊσμός |
| Εκπαίδευση και γλώσσες |
| Ομιλούμενες γλώσσες | Γερμανικά |
| Πληροφορίες ασχολίας |
| Ιδιότητα | συνθέτης διευθυντής ορχήστρας λιμπρετίστας μουσικός γενικός μουσικός διευθυντής |
| Αξιοσημείωτο έργο | Τάδε έφη Ζαρατούστρα, Σαλώμη, Ο Ιππότης με το Ρόδο, Αριάδνη στη Νάξο Ηλέκτρα |
| Οικογένεια |
| Σύζυγος | Pauline de Ahna |
| Τέκνα | Franz Strauss |
| Γονείς | Φράντς Στράους και Josephine Strauss |
| Αξιώματα και βραβεύσεις |
| Βραβεύσεις | Τάγμα της Αξίας για τις Τέχνες και Επιστήμες επίτιμος πολίτης του Μονάχου Βαυαρικό Μαξιμιλιανό Τάγμα για τις Επιστήμες και Τέχνες (1910) χρυσό μετάλλιο της Βασιλικής Φιλαρμονικής Εταιρείας (1936) Επίτιμος πολίτης της Βιέννης (1924) Τάγμα του Σωτήρος Ασπίδα αετού της Γερμανικής Αυτοκρατορίας (11  Ιουνίου 1934) Τάγμα του Σιδερένιου Στέμματος (Αυστρία) Τάγμα του Ντάνεμπρογκ Ταξιάρχης του Τάγματος της Οράγγης-Νασάου Τάγμα του Στέμματος της Βελανιδιάς Τάγμα του Αγίου Καρόλου Αξιωματικός της Λεγεώνας της Τιμής Ιππότης της Λεγεώνας της Τιμής Τάγμα του Καρόλου Γ΄ της Ισπανίας Τάγμα του Ερυθρού Αετού Ταξιάρχης του Τάγματος του Στέμματος Τάγμα του Λευκού Γερακιού Τάγμα του Σαξ-Ερνεστίν Τάξη Αλβέρτου German Olympic Decoration 1st Class (1936) |
| Υπογραφή |
|  |
|  Σχετικά πολυμέσα |
|

Ο **Ρίχαρντ Στράους** (*Richard Georg Strauss*, 11 Ιουνίου 1864 – 8 Σεπτεμβρίου 1949) ήταν Γερμανός συνθέτης της ύστερης ρομαντικής περιόδου. Είναι γνωστός για τις όπερές του, μεταξύ των οποίων *Ο Ιππότης με το Ρόδο* και η *Σαλώμη*, τα λίντερ, ιδιαίτερα τα *Τέσσερα Τελευταία Τραγούδια*, και τα συμφωνικά ποιήματα και άλλα ορχηστρικά έργα, όπως τα *Θάνατος και εξαΰλωση*, *Τα φαιδρά καμώματα του Τιλ Οϊλενσπίγκελ*, *Τάδε έφη Ζαρατούστρα* και *Μεταμορφώσεις*.

## Βιογραφία

Γεννήθηκε στο Μόναχο το 1864, όπου και σπούδασε. Έκανε πολλές επιτυχείς περιοδείες στην Ευρώπη και στην Αμερική. Διακρίθηκε ως ενορχηστρωτής και διευθυντής ορχήστρας. Χαρακτηρίστηκε «ο μουσουργός με τη μαγική μπαγκέτα». Συνέθεσε πολλά τραγούδια, μουσική δωματίου και συμφωνικά ποιήματα, όπως τα *Δον Ζουάν*, *Μάκβεθ*, *Δον Κιχώτης*, *Οικογενειακή συμφωνία* κ.ά. Από τα μελοδράματά του αναφέρουμε τα: *Αριάδνη εν Νάξω*, *Σαλώμη* και *Ηλέκτρα*.

## Παραπομπές

## Εξωτερικοί σύνδεσμοι

* Χρονολογικός κατάλογος έργων
* Richard Strauss online
# Χαϊλμπρόν

| Χαϊλμπρόν |
| --- |
|  |  |
| Βασικές πληροφορίες |
| Χώρα: | Γερμανία |
| Δήμαρχος: | Χάρι Μέργκελ |
| Πληθυσμός: | 130.093 |
| Υψόμετρο: | 157 |
| Τηλ. κωδικός: | 7066 και 7131 |
| Ταχ. κώδικας: | 74072–74081 |
| Πιν. κυκλοφορίας: | HN |
| Ιστότοπος | Επίσημος ιστότοπος |
|  |
| Όρια ευρύτερης διοικητικής οντότητας |
|  |
|  Σχετικά πολυμέσα |
| δεδομένα () |

Η **Χαϊλμπρόν** (γερμανικά: *Heilbronn*) είναι πόλη της νότιας Γερμανίας.

Είναι πόλη του ομόσπονδου κρατιδίου της Βάδης-Βυρτεμβέργης (συνολικής έκτασης 36.000 τ.χλμ. και πληθυσμού 11 εκ.) με πληθυσμό περίπου 120.000 κατοίκους. Η 6η μεγαλύτερη πόλη του κρατιδίου είναι χτισμένη στις όχθες του ποταμού Νέκαρ (γερμ. Neckar).

Από τον ύστερο Μεσαίωνα και μετά, εξελίχθηκε σε σημαντικό κέντρο εμπορίου. Στις αρχές του 19ου αιώνα, η Χαϊλμπρόν κατέστη ένα από τα κέντρα της πρώιμης εκβιομηχάνισης στη Βυρτεμβέργη. Η παλαιά πόλη της Χαϊλμπρόν καταστράφηκε ολοσχερώς κατά την αεροπορική επιδρομή της 4ης Δεκεμβρίου 1944 και ανοικοδομήθηκε τη δεκαετία του 1950. Σήμερα η Χαϊλμπρόν αποτελεί το οικονομικό κέντρο της περιοχής Χαϊλμπρόν-Φράνκεν.

## Ιστορία πληθυσμού

Η εξέλιξη της Χαϊλμπρόν στατιστικά

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Έτος | Πληθυσμός |
| --- | --- |
| 1399 | περίπου 5.500 |
| 1501 | 6.168 |
| 1618 | περίπου 6.000 |
| 1769 | 6.077 |
| 1803 | 5.692 |
| 1830 | 10.703 |
| 1849 | 12.377 |
| 1 Δεκεμβρίου 1871 | 18.955 |
| 1880 | 24.446 |
| 1 Δεκεμβρίου 1890 | 29.941 |
| 1 Δεκεμβρίου 1900 | 37.891 |
| 1 Δεκεμβρίου 1910 | 42.688 |
| 16 Ιουνίου 1925 | 45.520 |

 |

| Έτος | Πληθυσμός |
| --- | --- |
| 16 Ιουνίου 1933 ¹ | 68.953 |
| 17 Μαΐου 1939 ¹ | 77.569 |
| 1944 ¹ | 46.350 |
| 13 Σεπτεμβρίου 1950 ¹ | 64.643 |
| 6 Ιουνίου 1961 ¹ | 89.100 |
| 27 Μαΐου 1970 ¹ | 101.646 |
| 30 Ιουνίου 1975 | 114.999 |
| 30 Ιουνίου 1980 | 111.509 |
| 30 Ιουνίου 1985 | 111.188 |
| 27 Μαΐου 1987 ¹ | 110.970 |
| 30 Ιουνίου 1990 ¹ | 115.055 |
| 30 Ιουνίου 1997 | 121.500 |
| 31 Δεκεμβρίου 2003 | 120.705 |

 |

¹ επίσημη απογραφή

## Παραπομπές

## Εξωτερικοί σύνδεσμοι

* Λεξιλογικός ορισμός του Χαϊλμπρόν  στο Βικιλεξικό
* Πολυμέσα σχετικά με το θέμα  Χαϊλμπρόν στο Wikimedia Commons
# Τζον Μπόλαντ

| Τζον Μπόλαντ |
| --- |
|  |
| Γενικές πληροφορίες |
| Όνομα στη μητρική γλώσσα | John Pius Boland (Αγγλικά)  |
| Γέννηση | 16  Σεπτεμβρίου 1870 Δουβλίνο |
| Θάνατος | 17  Μαρτίου 1958 Ουέστμινστερ |
| Χώρα πολιτογράφησης | Ηνωμένο Βασίλειο |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Κράιστ Τσερτς Πανεπιστήμιο του Λονδίνου |
| Πληροφορίες ασχολίας |
| Ιδιότητα | αντισφαιριστής πολιτικός |
| Πολιτική τοποθέτηση |
| Πολιτικό κόμμα/Κίνημα | Ιρλανδικό Κοινοβουλευτικό Κόμμα |
| Οικογένεια |
| Τέκνα | Bridget Boland |
| Αξιώματα και βραβεύσεις |
| Αξίωμα | μέλος της 30ης βουλευτικής περιόδου του Ηνωμένου Βασιλείου (1910–1918, South Kerry) μέλος της 29ης βουλευτικής περιόδου του Ηνωμένου Βασιλείου (Ιανουάριος 1910 – Νοέμβριος 1910, South Kerry) μέλος της 28ης βουλευτικής περιόδου του Ηνωμένου Βασιλείου (1906–1910, South Kerry) μέλος της 27ης βουλευτικής περιόδου του Ηνωμένου Βασιλείου (1900–1906, South Kerry) |
|  Σχετικά πολυμέσα |
|

**Τζον Μπόλαντ**| Πίνακας μεταλλίων |
| --- |
| **Ολυμπιακοί Αγώνες** |
| **Αντισφαίριση** |
| **Χώρα συμμετοχής:  Ηνωμένο Βασίλειο** |
| **Χρυσό** | 1896 Αθήνα  | Απλό ανδρών |
| **Μέλος μικτής ομάδας** |
| **Χρυσό** | 1896 Αθήνα  | Διπλό ανδρών |

Από τον τελικό του απλού μεταξύ Μπόλαντ - Δ. Κάσδαγλη
Ο **Τζον Μέρυ Πίους Μπόλαντ** (αγγλικά: John Mary Pius Boland) (16 Σεπτεμβρίου 1870 - 17 Μαρτίου 1958) ήταν Ιρλανδός πολιτικός, μέλος του ιρλανδικού εθνικιστικού κόμματος, καθώς και αθλητής της αντισφαίρισης, ολυμπιονίκης με την βρετανική ομάδα το 1896.

Διδάχτηκε τα πρώτα του γράμματα σε δύο καθολικά σχολεία, ένα ιρλανδικό κι ένα αγγλικό. Η φοίτηση του σε αυτά τα δύο σχολεία, που αντιπροσώπευαν τις δύο κοινότητες της Ιρλανδίας, τον επηρέασαν πολύ και καθόρισαν τη μετέπειτα πορεία του στην πολιτική. Σπούδασε νομικά στην Οξφόρδη και στη Βόννη.

Χρημάτισε βουλευτής (MP) στη Βουλή των Κοινοτήτων του Ηνωμένου Βασιλείου και ως εκπρόσωπος της κομητείας του Νότιου Κέρυ στο Κοινοβούλιο του Ηνωμένου Βασιλείου μεταξύ 1900-1918.

## Ολυμπιακοί αγώνες

Ο Μπόλαντ πήρε μέρος στους Α' Ολυμπιακούς αγώνες του 1896 στην Αθήνα και ήταν ο πρώτος Ιρλανδός που συμμετείχε σε ολυμπιακούς αγώνες, αλλά και ο πρώτος Βρετανός που κατέκτησε μετάλλιο στο τένις. Κατέκτησε 2 χρυσά μετάλλια στο απλό και το διπλό ανδρών. Μάλιστα στην Αθήνα βρέθηκε ως θεατής, φιλοξενούμενος του Θρασύβουλου Μάνου, μέλους της Οργανωτικής Επιτροπής των Ολυμπιακών, ο οποίος τον προέτρεψε να δηλώσει συμμετοχή για να αγωνιστεί στο τένις. Στο απλό νίκησε στον τελικό τον Δ. Κάσδαγλη με 2-0 και στο διπλό με συμπαίκτη τον Γερμανό Φρίντριχ Τράουν νίκησαν στον τελικό το ζευγάρι Πετροκόκκινου - Κάσδαγλη με 2-1, αφού στα ημιτελικά του διπλού είχαν αποκλείσει το ζευγάρι Αριστείδη και Κωνσταντίνου Ακρατόπουλου.

## Παραπομπές

## Εξωτερικοί σύνδεσμοι

* Βιογραφικό του στην Διεθνή Ολυμπιακή κοινότητα(IOC)
# Στάδιο Ρολάν Γκαρός

| Στάδιο Ρολάν Γκαρός |
| --- |
| tennis venue και αθλητικός χώρος |
|  |
| Wikimedia | © OpenStreetMap |
| Διεύθυνση | 24 AVENUE GORDON BENNET 75016 Paris 16 |
| Γεωγραφικές συντεταγμένες | 48°50′47″N 2°14′58″E |
| Διοικητική υπαγωγή | 16ο δημοτικό διαμέρισμα του Παρισιού |
| Τοποθεσία | 16ο δημοτικό διαμέρισμα του Παρισιού |
| Χώρα | Γαλλία |
| Έναρξη κατασκευής | 1928 |
| Ολοκλήρωση | 1928 |
| Χρήση | internment camp και tennis venue |
| Ένοικοι | Γαλλινή Ομοσπονδία Αντισφαίρισης |
| Ιδιοκτήτης | Δήμος του Παρισιού |
| Διαχειριστής | Γαλλινή Ομοσπονδία Αντισφαίρισης |
| Ιστότοπος |
| Επίσημος ιστότοπος |
|  Πολυμέσα |
| Δεδομένα () |

Το **στάδιο Ρολάν Γκαρός** (Γαλλικά: *Stade Roland Garros*) είναι ένα συγκρότημα γηπέδων τένις στο Παρίσι που φιλοξενεί το Γαλλικό Όπεν, γνωστό ως Τουρνουά ντε Ρολάν Γκαρός, ένα τουρνουά Grand Slam που διεξάγεται κάθε χρόνο γύρω στα τέλη Μαΐου και στις αρχές Ιουνίου, με διάρκεια δύο εβδομάδων. Το στάδιο βρίσκεται στα δυτικά του Παρισιού, στην άκρη του δάσους της Βουλώνης, στο 16ο διαμέρισμα.

Κατασκευάστηκε το 1928 για να φιλοξενήσει τον τελικό του κυπέλλου Ντέιβις Καπ.

## Περιγραφή

Το νέο γήπεδο Φιλίπ-Σατριέ 2019
Ο χώρος του σταδίου Ρολάν Γκαρός
Στις εγκαταστάσεις του σταδίου, που εκτείνονται σε επιφάνεια 8,5 εκταρίων (85 στρεμμάτων), περιλαμβάνονται:

* 20 γήπεδα. Τα τρία μεγαλύτερα είναι το γήπεδο Φιλίπ-Σατριέ (το κεντρικό γήπεδο) με χωρητικότητα 15.225 θεατών, που κατασκευάστηκε το 1928 και μετά την τελευταία ανακαίνιση του 2019-20 απέκτησε αναδιπλούμενη οροφή, το γήπεδο Σουζάν Λενγκλέν με χωρητικότητα 10.056 θεατών, που κατασκευάστηκε το 1994, και το γήπεδο Σιμόν-Ματιέ με 5.000 θέσεις που κατασκευάστηκε το 2019.
* οι κήποι του Ρολάν Γκαρός
* ένα μεγάλο συγκρότημα εστιατορίων και μπαρ
* ένα κέντρο Τύπου και VIP.
* το Εθνικό Κέντρο Εκπαίδευσης της Γαλλίας (CNE) ·
* και το Tenniseum, ένα μουσείο πολυμέσων της ιστορίας του τένις.

Η επιφάνεια των γηπέδων αποτελείται από στρώσεις ηφαιστειακής πέτρας, ασβεστόλιθου, σκόνης κόκκινου τούβλου και άμμου, δίνοντας την αίσθηση και την εμφάνιση του χώματος. Αυτή η χωμάτινη επιφάνεια έχει την ιδιότητα να επιβραδύνει το μπαλάκι και αυτό συντελεί στο να έχουν μεγάλη διάρκεια οι πόντοι και να κρατούν περισσότερη ώρα οι αγώνες.

## Το όνομα του σταδίου

Το στάδιο φέρει το όνομα του Ρολάν Γκαρός, Γάλλου ήρωα του Α΄ Παγκοσμίου Πολέμου, που ως πιλότος κατέρριψε τέσσερα εχθρικά αεροσκάφη. Ο Ρολάν Γκαρός ήταν πρωτοπόρος αεροπόρος, που ολοκλήρωσε την πρώτη πτήση στη Μεσόγειο Θάλασσα, και μηχανικός που με τροποποιήσεις στο αεροπλάνο του ανέπτυξε τη σταθερότητα του μπροστινού πολυβόλου. Ο Γκαρός σκοτώθηκε μετά την κατάρριψη του αεροπλάνου του σε αεροπορική μάχη τον Οκτώβριο του 1918.

## Εξωτερικοί σύνδεσμοι

* Η επίσημη σελίδα του σταδίου Ρολάν Γκαρός (επιλογή γλώσσας)

## Παραπομπές